Ұлытаулық азамат марганец рудасын заңсыз өндірумен айналысқан
DATE: 09:58, 27 Қыркүйек 2024 | GMT +5
TITLE: Ұлытаулық азамат марганец рудасын заңсыз өндірумен айналысқан
URL: https://kaz.inform.kz/news/ulitaulik-azamat-marganets-rudasin-zansiz-ondrumen-aynaliskan-4f4719/
META: DATE: 09:58, 27 Қыркүйек 2024 | GMT +5
TOTAL WORDS: 125
AUTHOR(S):
TEXT: Аталған азамат 2020-2023 жылдар аралығында ешқандай рұқсат құжаттарынсыз Ұлытау облысындағы «Восточный карьерінен» марганец рудасын заңсыз өндірумен айналысқан. Қылмыс «Қазақстан Ғарыш Сапары» АҚ-ның аэроғарыштық суреттерінің көмегімен анықталды. Жер қойнауын өз бетінше пайдалану фактілерін тергептексеру барысында карьер орналасқан жер учаскесін пайдалану жөніндегі уәкілетті органдардан берілмегені, сондай-ақ жоғарыда аталған азаматтың тиісті тіркеуі жоқ екені анықталды. Кейіннен күдікті жалған шотфактураларды жазып, заңсыз өндірілген марганец рудасын заңдастырып, республика бойынша және шет мемлекеттерге өткізген. Марганец рудалары өнеркәсіптің әртүрлі салаларында – металлургияда, химияда, керамикада, шыныда, ал оның қосылыстары – фармацевтика өнеркәсібінде қолданылады. Мемлекетке 1 млрд теңгеден астам шығын келген. Заңсыз өндірілген кен көлемі 16 мың тоннаны құрап, жалпы сомасы 3 млрд теңгеден асады. Күдіктінің 337 млн теңгенің жылжымалы және жылжымайтын мүлкі тәркіленді. ҚР ҚПК 201-бабына сәйкес өзге де мәліметтер жария етілуге жатпайды
